ถามหน่อยค่ะ​ เปนคนตัวเล็กค่ะตอนนี้น้ำหนัก39สูง156เอง​ เป็นคนกินเยอะ​ แต่น้ำหนักขึ้นอยากมากเลยค่ะ​ ต้องทำยังไงน้ำหนังถึงจะได้ตามที่เราต้องการค่ะ​ พยายามทุกวิธีแล้วก้เท่าเดิมตลอดเลย
สวัสดีคะ การเป็นคนรูปร่างเล็ก มักจะเกิดจากเรื่องของพันธุกรรมเป็นส่วนใหญ่ค่ะ ซึ่งถ้าพ่อแม่น้ำหนักตัวน้อย ก็จะส่งต่อพันธุกรรมมาให้ได้ค่ะ แต่อย่างไรก็ตามนั่นก็เป็นแค่เหตุผลหนึ่งค่ะคงต้องมามองหาว่าอะไรที่ยังเป็นสาเหตุให้เป็นคนที่มีน้ำหนักน้อยได้ค่ะเช่นภาวะเบาหวานประเภทที่ หนึ่ง ซึ่งมักจะเกิดในเด็ก เกิดเนื่องจากมีการผลิตอินซูนลินออกมาน้อยและอินซูลินไม่ทำงานในการเก็บน้ำตาลเข้าไปใช้ในเซล ทำให้มีปัญหาน้ำหนักน้อย กินจุ แต่น้ำหนักไม่ขึ้น อันนี้ต้องตรวจเลยค่ะ เพราะอาจจะพบได้ แต่คนไข้ส่วนใหญ่จะมีปัญหาอย่างอื่นร่วมด้วยค่ะ เช่น เหนื่อยอ่อนเพลียมาก และ มีการติดเชื้อบ่อยๆ ในระบบทางเดินปัสสาวะค่ะภาวะไทรอยด์ เป็นพิษ ซึ่งก็มักจะมาด้วย กินจุ น้ำหนักลด และมีปัญหาเรื่องใจสั่น อารมณ์หงุดหงิดร่วมด้วยค่ะภาวะขาดสารอาหาร ซึ่งก็ต้องมองค่ะ เนื่องจากการกินอาหารไม่ได้หมายความว่ากินถูกวิธีค่ะ อาจจะต้องรับประทานอาหารให้เป็นสัดส่วนที่เหมาะสมค่ะดังนั้นก่อนอื่น คงแนะนำเรื่องการจัดการกับปริมาณอาหารและสัดส่วนและเลือกรับประทานอาหารที่อาจจะมีเรื่องของโปรตีนมากหน่อยค่ะและอาจจะเริ่มออกกำลังกายแบบสร้างกล้ามเนื้อค่ะ เนื่องจากกล้ามเนื้อจะมีน้ำหนักมากกว่าไขมันค่ะ ทำให้น้ำหนักเพิ่มได้ค่ะ และจะดูตัวโตขึ้นได้ค่ะแต่อย่างไรก็ตามแนะนำตรวจกับแพทย์ก่อนค่ะ ว่าไม่มีภาวะผิดปกติอย่างอื่่นค่ะ